नई दिल्ली: बॉलीवुड एक्ट्रेस सोनाली बेंद्रे (Sonali Bendre) मेटास्टेटिक कैंसर (Metastatic Cancer) से पीड़ित हैं, और इन दिनों न्यूयॉर्क में कैंसर का इलाज करवा रही हैं. सोनाली बेंद्रे ने खुद के कैंसर से पीड़ित होने की खबर इंस्टाग्राम पर दी थी. अब सोनाली ने अपने इंस्टाग्राम पर एक वीडियो पोस्ट किया है जिसमें वे कैंसर के इलाज के लिए अपने बाल कटवाती नजर आ रही हैं, और इस वीडियो के साथ उन्होंने एक इमोशनल मैसेज भी लिखा है. सोनाली बेंद्रे ने अपनी इस पोस्ट में इजाबेल अलेंदे का कोट शेयर किया है.